Για την αποθήκευση των unstructured data χρησιμοποιήσαμε το Azure Blob Storage. Ο λογαριασμός companyinternalstorage έχει δημιουργηθεί για την αποθήκευση εγγράφων σε μορφή PDF, Word, αρχεία Excel, παρουσιάσεις, εικόνες και άλλοι τύποι αρχείων που δεν σχετίζονται με δημόσια προβολή. Τα δεδομένα αυτά χρησιμοποιούνται εσωτερικά και μπορεί να περιέχουν πληροφορίες που αφορούν τη λειτουργία της εταιρείας.

Ορίζουμε όνομα server και τοποθεσία, στην προκειμένη περίπτωση επιλέξαμε North Europe, διότι τα κεντρικά της εταιρείας βρίσκονται στην Αθήνα, επομένως πρέπει να βρισκόμαστε λόγω προδιαγραφών και εξυπηρέτησης κοντά στην Αθήνα.

Η επιλογή για Access Tier: Cool έγινε γιατί τα συγκεκριμένα αρχεία δεν προσπελαύνονται συχνά, αλλά είναι απαραίτητο να διατηρούνται για λόγους αποθήκευσης, αναφοράς ή backup. Το Cool tier προσφέρει χαμηλότερο κόστος αποθήκευσης σε βάθος χρόνου, με ελαφρώς αυξημένο κόστος ανάκτησης, κάτι που θεωρείται αποδεκτό με βάση τον όγκο και τη συχνότητα πρόσβασης των δεδομένων.

Η κρυπτογράφηση σε κατάσταση αδράνειας είναι ενεργοποιημένη με Microsoft-managed keys. Δεν ενεργοποιήθηκαν customer-managed keys ή infrastructure encryption, καθώς δεν υπήρξε σχετική απαίτηση από την εκφώνηση. Η μεταφορά δεδομένων γίνεται αποκλειστικά μέσω HTTPS (Secure transfer required: Enabled), ενώ το TLS version έχει οριστεί στο 1.2.

Ενεργοποιήθηκε η δυνατότητα soft delete ώστε να μπορεί να γίνει επαναφορά αρχείων σε περίπτωση τυχαίας διαγραφής. Δεν ενεργοποιήθηκαν επιπλέον δυνατότητες όπως versioning, immutability, ή change feed, καθώς δεν υπάρχει σχετική ανάγκη παρακολούθησης εκδόσεων ή συμμόρφωσης. Το Hierarchical Namespace παρέμεινε απενεργοποιημένο, επειδή δεν χρησιμοποιούνται Data Lake Analytics ή δομές που απαιτούν ACLs και nested folders.

Επίσης, δεν εφαρμόστηκαν VNet rules ή περιορισμοί IP στη δικτύωση, αφού η πρόσβαση ελέγχεται από τα credentials και τα storage keys. Το public access είναι απενεργοποιημένο σε επίπεδο account και container.

Δημιουργήθηκε container με όνομα internal-files με ρύθμιση Private (no anonymous access), ώστε η πρόσβαση στα αρχεία να γίνεται αποκλειστικά μέσω εξουσιοδοτημένων χρηστών ή εφαρμογών. Η πρόσβαση μπορεί να ελέγχεται μέσω Storage Account Keys ή Entra ID.