Ο λογαριασμός mediastorageproject1 δημιουργήθηκε για τη φιλοξενία δημόσιων πολυμέσων (όπως εικόνες και βίντεο) που χρησιμοποιούνται από τον ιστότοπο και το δημόσιο API της εταιρείας. Σύμφωνα με την εκφώνηση, αναμένονται περίπου 250 GB αποθηκευμένων αρχείων και 100.000 read operations ανά μήνα, γεγονός που καθιστά απαραίτητη τη χρήση ενός συστήματος αποθήκευσης με δυνατότητα γρήγορης προσπέλασης και δημόσιας διάθεσης.

Το Access Tier ορίστηκε σε Hot, καθώς τα αρχεία πολυμέσων αναμένεται να προσπελαύνονται συχνά και απαιτούν γρήγορη απόκριση. Το performance tier του λογαριασμού είναι Standard, το οποίο παρέχει επαρκή ταχύτητα για περιεχόμενο που καταναλώνεται μέσω διαδικτύου, διατηρώντας παράλληλα χαμηλό κόστος.

Η κρυπτογράφηση σε κατάσταση αδράνειας (encryption at rest) είναι ενεργή με Microsoft-managed keys, ενώ το Secure transfer required έχει ενεργοποιηθεί, ώστε όλες οι συνδέσεις να πραγματοποιούνται μέσω HTTPS. Το ελάχιστο αποδεκτό επίπεδο ασφαλείας είναι TLS 1.2.

Η επιλογή Redundancy έχει οριστεί σε Locally Redundant Storage (LRS), καθώς πρόκειται για δημόσια δεδομένα χωρίς αυξημένες απαιτήσεις διαθεσιμότητας ή disaster recovery, οπότε δεν επιλέχθηκε geo-replication για λόγους κόστους.

Η δυνατότητα soft delete για blobs ενεργοποιήθηκε ώστε να υπάρχει η δυνατότητα ανάκτησης σε περίπτωση τυχαίας διαγραφής αρχείου. Δεν ενεργοποιήθηκαν οι επιλογές version-level immutability, customer-managed keys, encryption scopes, infrastructure encryption ή hierarchical namespace, καθώς δεν προσφέρουν ουσιαστικό πλεονέκτημα για τα δεδομένα αυτού του τύπου και θα αύξαναν τη διαχειριστική πολυπλοκότητα.

Ο λογαριασμός αυτός και το συγκεκριμένο container εξυπηρετούν αποκλειστικά στατικά αρχεία πολυμέσων δημόσιας προβολής, όπως banners, logos, UI images και σύντομα προωθητικά βίντεο.

Για το σκοπό αυτό, δημιουργήθηκε container με όνομα public-media στον οποίο ενεργοποιήθηκε το Public access level: Blob (anonymous read access), επιτρέποντας στους χρήστες να ανακτούν απευθείας τα αρχεία μέσω URL, χωρίς ανάγκη αυθεντικοποίησης. Το συγκεκριμένο container προορίζεται για χρήση από frontend εφαρμογές και προγράμματα περιήγησης, καθώς και από API responses.